open-index/open-wikipedia-markdown huggingface dataset:
Bad Tölz

**Bad Tölz** je nemecké mesto ležiace v spolkovej krajine Bavorsko na rieke Isar. K 31. decembru 2015 tu žilo 18 475 obyvateľov.

Prvá písomná zmienka pochádza z roku 1155, v roku 1331 Tölz dostal trhové právo. V roku 1453 bolo mesto vrátane miestneho hradu zničené veľkým požiarom a bolo obnovené už ako kamenné. Od 19. storočia sa datuje rozvoj turistického ruchu spojený s liečivými jódovými prameňmi, čistým vzduchom a blízkosťou Álp. Od roku 1899 sa názov mesta uvádza s kúpeľným prídomkom. Dominantou je gotický kostol Nanebovzatia Panny Márie.

V meste a okolí sa odohráva detektívny televízny seriál *Big Ben*.

Miestnym športom číslo jedna je ľadový hokej, klub *EC Bad Tölz* bol v rokoch 1962 a 1966 majstrom NSR. V tunajšej hale sa konali juniorské majstrovstvá Európy v rokoch 1969 a 1984.

Thomas Mann sem jazdil na letný byt.

## Partnerské mestá
*  Mayrhofen, Rakúsko
*  San Giuliano Terme, Taliansko
*  Vichy, Francúzsko

## Referencie


## Iné projekty

## Externé odkazy
* Ansichten aus Bad Tölz: Marktstraße, Kalvarienbergkirche

## Zdroj

Kategória:Mestá v Bavorsku
Nisa (Turkménsko)

**Nisa** bolo staroveké mesto, ktoré sa nachádzalo neďaleko dnešného Ašchabadu v Turkménsku. Niekedy býva považované za jedno z prvých hlavných miest Partskej ríše. 

Tradícia pripisuje založenie mesta zakladateľovi arsakovskej dynastie Arsakesovi I. Dnes sa na mieste kde kedysi stálo mesto nachádzajú len ruiny s radom archeologických nálezísk. 

Pre svoju unikátnosť bola Nisa v roku 2007 zapísaná na zoznam Svetového dedičstva UNESCO.

## Iné projekty

## Externé odkazy
* Zápis v UNESCO 
* State committee of Turkmenistan for tourism and sport: Historical site Nissa 

## Zdroj

Kategória:Lokality Svetového dedičstva v Turkménsku
Zoznam miest v Holandsku

náhľad|450px|Mapa najväčších miest Holandska
Toto je **zoznam miest v [[Holandsko|Holandsku]]**, ktoré mali vo februári 2017 viac ako 50 tisíc obyvateľov. 

## Zdroj
*


Holandsko
Podháj (Martin)

**Podháj** je mestská časť mesta Martin. Žije tu približne 7 080 obyvateľov.

## Polohopis
Mestská časť je situovaná na severozápad od centra mesta a susedí s mestskou časťou Záturčie. Siaha až po úpätie Lúčanskej Malej Fatry, odkiaľ vedie turistický chodník na Martinské hole. V minulosti sa na území Podhája nachádzali rozsiahle močiare na ktorých neskôr vznikol Podháj v dôsledku čoho je toto územie nestabilné a často sa tam vyskytujú prepadliny.

## Externé odkazy
* Oficiálna stránka mesta Martin 
* Informačný portál Martin
Carlton Gardens

**Carlton Gardens** sú rozľahlé plochy mestskej zelene obklopujúce Royal Exhibition Building v austrálskom meste Melbourne. 

V centrálnej časti parku, ktorého celková rozloha je 26 hektárov, sa nachádza okrem Royal Exhibition Building melbournské múzeum a kino IMAX. Tento komplex budov rozdeľuje park na severnú a južnú časť. Park je vymedzený ulicami *Victoria Street*, *Rathdowne Street*, *Carlton Street* a *Nicholson Street*. Park vznikol súčasne s výstavnou budovou v druhej polovici 19. storočia.
 
Záhrady sú ukážkou viktoriánskej záhradnej architektúry s rozsiahlymi trávnikmi a mnohými európskymi aj austrálskymi stromami ako napr. duby, platany, bresty, cédre, araukárie, figovníky kombinovanými s kvetinovými záhonmi. V parku sa nachádzajú aj tenisové kurty a detské ihriská.

V roku 2004 bol park spolu s Royal Exhibition Building  zapísaný na zoznam Svetového dedičstva UNESCO.

## Galéria

Aerial Photo of Royal Exhibition Building, Melbourne.jpg
Melb CBN Exhibition Building 4.jpg
Melb CBN Exhibition Building 3.jpg
Carlton Gardens fountain.jpg
Melb CBN Carlton Gardens 1.jpg


## Iné projekty

## Externé odkazy
* 

## Zdroj

Kategória:Lokality Svetového dedičstva v Austrálii
Kategória:Parky
Royal Exhibition Building

**Royal Exhibition Building** v Melbourne je výstavná budova pochádzajúca z druhej polovice 19. storočia. Jej výstavba skončila v roku 1880 a v tom istom roku tu bola otvorená Svetová výstava, ktorá trvala do roku 1881. 

Budova je obklopená záhradami Carlton, ktorých rozloha je 26 hektárov. Podľa architekta Josepha Reeda historizujúca podoba výstavnej haly je inšpirovaná viacerými budovami či stavebnými štýlmi, okrem iného chrámom Santa Maria del Fiore vo Florencii (centrálna kupola), nemeckým novorománskym *Rundbogenstil* (bočné krídla) či niekoľkými stavbami vo francúzskom Caen a Paríži. Stavba je dodnes využívaná pre rôzne výstavy a ďalšie kultúrne podujatia. 

V budove sa konalo 9. mája 1901 prvé slávnostné zasadnutie austrálskeho parlamentu a 3. septembra 1901 bola nad kupolou budovy prvýkrát vyvesená novovzniknutá vlajka Austrálie. 

V roku 2004 bola budova spolu s Carlton Gardens zapísaná na zoznam Svetového dedičstva UNESCO. 

## Galéria

Melbourne Royal Exhibition House (North Gate).jpg|severné priečelie
Royal Exhibition Building Melbourne.jpg|južné priečelie
Fountain at the Royal Exhibition Building.jpg|fontána 
Royal Exhibition Building inside2.JPG|interiér


## Referencie


## Iné projekty

## Externé odkazy
* 
* 

## Zdroj

Kategória:Lokality Svetového dedičstva v Austrálii
Kategória:Stavby v Melbourne
Austrálske trestanecké osady

**Austrálske trestanecké osady** sú súbor 11 lokalít na území štátov Tasmánia, Nový Južný Wales, Západná Austrália a vonkajšieho teritória ostrova Norfolk v Austrálii.

Austrálskymi trestaneckými osadami (takmer 3 000 lokalít po celom kontinente, predovšetkým v pobrežnej časti) prešlo približne 160 000 odsúdených v období od 80. rokov 18. storočia do 60. rokov 19. storočia. Väzni boli využívaní na nútené práce v prospech koloniálnych projektov. Týchto 11 lokalít prestavuje najlepšie príklady fenoménu masovej deportácie zločincov a upevňovania európskej (britskej) koloniálnej mocnosti za pomoci nútenej práce väzňov.

## Prehľad lokalít

## Referencie

## Iné projekty

## Externé odkazy
* Australian Department of the Environment, Water, Heritage and the Arts (2008)

## Zdroj

Kategória:Lokality Svetového dedičstva v Austrálii
Stećak

**Stećak** (v množnom čísle *stećci*) je stredoveký náhrobný kameň na západnom Balkáne. Jeho pomenovanie vychádza z praslovanského výrazu *stojati* – „stáť“. 

Väčšina náhrobkov má pôvod v období predosmanského Bosnianskeho kráľovstva (13771463), niektoré z nich však pochádzajú už z 12. storočia. Nachádzajú sa predovšetkým v oblasti Hercegoviny, ale aj v okolitých štátoch (Srbsko, Čierna Hora, Chorvátsko). Sú späté predovšetkým s bosnianskou cirkvou, ale aj bogomilstvom, väčšina nápisov je napísaná v bosnianskej cyrilike. Väčšina náhrobných kameňov je vyrobená z vápenca a je zdobená rôznymi reliéfmi. 

Odhaduje sa, že v celom regióne sa nachádza až 60 000 náhrobných kameňov. V roku 2016 bolo na zoznam svetového dedičstva UNESCO zapísaných 30 lokalít týchto stredovekých nekropolí. Z toho sa 22 miest nachádza v Bosne a Hercegovine, 3 v Čiernej Hore, 3 v Srbsku a 2 v Chorvátsku.

## Galéria

Neum02465.JPG|Neum, Bosna a Hercegovina
Stećci, Risovac, Bosnia and Herzegoivna II.JPG|Risovac, Bosna a Hercegovina
Mramorje 2012 5.JPG|Mramorje, Srbsko
Stecak Baje Pivljanina u Vlasskeho kostela v Cetinji.jpg|Cetinje, Čierna Hora


## Iné projekty

## Externé odkazy
* Obrázky
* Marian Wenzel: ''Ornamental motifs on thombstones from medieval Bosnia and surrounding regions''

## Zdroj

Kategória:Lokality Svetového dedičstva v Bosne a Hercegovine
Kategória:Lokality Svetového dedičstva v Čiernej Hore
Kategória:Lokality Svetového dedičstva v Chorvátsku
Kategória:Lokality Svetového dedičstva v Srbsku
Kategória:Archeológia v Chorvátsku
Lokality japonskej priemyslovej revolúcie Meidži

**Lokality japonskej priemyselnej revolúcie Meidži** je skupina 23 lokalít prevažne v juhozápadnom Japonsku, ktoré hrali významnú úlohu v procese industrializácie Japonska na konci obdobia *Bakumatsu* a počas reforiem Meidži (od polovice 19. storočia do začiatku 20. storočia). 

Jedná sa o komplexy oceliarní, dokov, uhoľných baní, ale aj o obytné budovy a budovy vojenského charakteru a pod., ktoré sú pamiatkami na obdobie, kedy boli v Japonsku implementované technologické postupy pochádzajúce z Európy a Ameriky a táto technológia bola prispôsobená japonským potrebám a tradíciám.

Od roku 2015 sú tieto kultúrne pamiatky zapísané na Zozname svetového dedičstva UNESCO.

## Fotogaléria

Kagoshima Ijinkan.jpg|Rezidencia inžinierov v meste Kagoshima
Miyaharakou.JPG|Uhoľné bane v meste Ōmuta
遠賀川水源地ポンプ室１.JPG|Vodná prečerpávacia stanica v Kitakjúšú
Mutsure Shima Light.jpg|Maják na ostrove Mutsurejima


## Iné projekty

## Externé odkazy
* UNESCO Tentative List entry
* The Modern Industrial Heritage Sites in Kyushu and Yamaguchi 
* Emergence of Industrial Japan: Kyushu and Yamaguchi 

## Zdroj

Kategória:Kultúra v Japonsku
Kategória:Lokality Svetového dedičstva v Japonsku
Slovenský pohár vo volejbale mužov

**Slovenský pohár vo volejbale mužov** je volejbalová pohárová súťaž mužov na Slovensku, ktorú organizuje Slovenská volejbalová federácia (SVF). Vznikla v roku 1993 a zúčastňujú sa jej kluby najvyššej slovenskej ligovej súťaže. Najúspešnejším klubom súťaže je VK Slovan Bratislava, ktorý v nej zvíťazil 11-krát. Od ročníka 2021/22 nesie súťaž mediálny názov *Niké* *Slovenský pohár muži*.

Víťaz pohára má právo účasti v pohárových súťažiach CEV.

## Štruktúra súťaže
Súťaž sa hrá vyraďovacím systémom doma-vonku (na odvetu). Samotný finálový zápas sa hrá ako jedno stretnutie.  

## Sezóny a finalisti Slovenského pohára

## Historické štatistiky

## Referencie

## Pozri aj
* Slovenský pohár vo volejbale žien
* Volejbalová extraliga mužov

## Externé odkazy
* Oficiálna stránka Slovenskej volejbalovej federácie 

## Zdroje
* Prehľad víťazov Slovenského pohára na stránke Slovenskej volejbalovej federácie  
* História pohára na stránke súťaže
* Kroniky športu 19932010 
* Denník Šport

Kategória:Slovenské volejbalové súťaže
Stavby navrhnuté Le Corbusierom

**[[Le Corbusier]]**, pôvodným menom Charles-Édouard Jeanneret-Gris, bol švajčiarsko-francúzsky architekt, ktorý sa venoval aj maliarstvu a urbanizmu. Svojim radikálnym dielom aj výtvarným citom výrazne ovplyvnil vývoj modernej architektúry a je považovaný za najväčšieho architekta 20. storočia. 17 budov či skupín budov z jeho diela bolo v roku 2016 zaradené na zoznam svetového dedičstva UNESCO.

## Budovy chránené UNESCOM
Nasledujúca tabuľka zahŕňa len objekty chránené UNESCOM, nejedná sa o kompletné architektovo dielo. 

## Iné projekty

## Externé odkazy
* 

## Zdroj

Kategória:Lokality Svetového dedičstva v Argentíne
Kategória:Lokality Svetového dedičstva v Belgicku
Kategória:Lokality Svetového dedičstva vo Francúzsku
Kategória:Lokality Svetového dedičstva v Indii
Kategória:Lokality Svetového dedičstva v Japonsku
Kategória:Lokality Svetového dedičstva v Nemecku
Kategória:Lokality Svetového dedičstva vo Švajčiarsku
Kategória:Le Corbusier
Nálanda

**Nálanda** bola staroveká univerzita v Biháre v Indii. 

Nachádzala sa niekoľko desiatok kilometrov juhovýchodne od Patny a medzi rokmi 427 až 1197 bola centrom budhistickej vzdelanosti. Na konci 12. storočia však univerzita zanikla pod tlakom moslimských nájazdníkov. 

Zrúcaniny objavil a identifikoval britský archeológ Alexander Cunningham. Podľa tradície Nálandu niekoľkokrát navštívil aj sám Budha, zakladateľ budhizmu.

## Galéria

Nalanda Temple 12 ei7-23.jpg
Nalanda - 21.jpg
Nalanda University India ruins.jpg
Nalanda - 017 Images on Tower (9253715372).jpg


## Iné projekty

## Externé odkazy
*Tentative UNESCO World Heritage Centre list: Excavated Remains at Nalanda 
*Seals and figurines from Nalanda at the British Museum

## Zdroj

Kategória:Archeologické lokality v Indii
Kategória:Staroveká India
Kategória:Budhistické pútnické miesta
Kategória:Lokality Svetového dedičstva v Indii
Kategória:Školy v Indii
Kategória:Bihár (štát)
Melissa Benoistová

**Melissa Benoistová** (* 4. október 1988, Houston, Texas, USA) je americká herečka, známa zo seriálu *[[Supergirl (seriál)|Supergirl]]* (2015).

## Kariéra
Začínala v seriáloch ako *Zákon a poriadok : Špeciálna jednotka* (1999) alebo *Zločinné úmysly* (2001). V roku 2008 sa však dostala do podvedomia divákov filmom *Tennessee*, kde si zahrala spolu s speváčkou Mariah Careyovou. Tiež sa pripojila v natáčaniu seriálu *[[Glee]]*, kde ukázala aj jej spevácky talent. Vidieť sme ju mohli vo štvrtej a piatej sérií. V roku 2014 si zahrala v oscarovom filme *[[Whiplash (film)|Whiplash]]* a o rok neskôr, získala úlohu Kary Zor-El, v seriály Supergirl (2015). V roku 2016 nahradila herečku Lily Collinsovú vo filme *Lowriders*. 

Medzi jej blízkych priateľov patrí príklad herec Grant Gustin.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti z Houstonu
Olesya Rulin

**Olesia Jurievna Rulina** (; * 17. marec 1986, Moskva) je rusko-americká herečka, známa zo všetkých troch dielov detskej komédie *[[High School Musical (séria)|High School Musical]]*, kde si zahrala postavu Kelsi Nielsenovej.

## Detstvo a mladosť
Olesia Rulina sa narodila v marci roku 1986 v Moskve za čias Sovietskeho zväzu. Vyrastala neďaleko Moskvy, v meste Lichoslavľ. Na začiatku deväťdesiatich rokov jej otec emigroval do Spojených štátov, o dva roky neskôr ho celá jeho rodina aj s Olesiou nasledovala a usadila sa v Texase a neskôr v Utahu.

Keď mala Rulinová jedenásť rokov jej mama ju prihlásila na baletný kurz, aby si zlepšila postavenie v spoločnosti. Tiež vie hrať výborne na klavír, čo predviedla vo všetkých troch častiach filmu *High School Musical*.

Krátko pred začiatkom jej hereckej kariéry brigádovala v menších obchodíkoch, študovala ekonómiu v Paríži a v roku 2005 absolvovala na West Jordan High School.

## Kariéra
Medzi jej prvé filmy v ktorých si zahrala patrí *Hounded* (2001), kde hrala po boku herca Shia LaBeoufa. Tiež sa objavila v hororovom trilery *Temná legenda 3: Krvavá Mary* (2005) a až o rok sa jej podarilo zviditeľniť v muzikálovej komédii *[[High School Musical]]*. O dosť viac priestoru získala v druhej časti a tiež si svoju postavu nádejnej klaviristky zopakovala aj tretíkrát v poslednej časti *High School Musical 3*.

Po skončení *[[High School Musical (séria)|High School Musical]]* sa predstavila aj po boku Jessicy Simpsonovej v komédií *Nebezpečne blonďavá* z roku 2008. V rovnakom roku sa objavila aj v dráme *Navždy silný* a o rok neskôr si zahrala spolu s herečkou Heather Locklearovou v dráme *Flying By*.

V roku 2010 si zahrala hlavnú postavu vo filme *Mary v očakávaní* a v roku 2013 si zahrala dcéru Kristin Chenowethovej v komédií *Rodinný víkend*.

Od roku 2015 hrá postavu menom Callista Secorová v akčnom seriály *Powers*.

## Súkromný život
Je pescetariánka. V marci 2022 oznámila, že čaká svoje prvé dieťa.

Vie čítať, písať a hovoriť plynule po rusky. Venovala veľa času na charitatívne účely, rozdala niekoľko peňazí pre zvieratá, viac-menej psy, ktoré boli bez domova, a tiež venovala pre charitu aj nejaké jej šaty.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti USA ruského pôvodu
Kategória:Osobnosti z Moskvy
Karol Menschy

**Karol Menschy** (* 18. apríl 1931, Bratislava† 28. máj 2010) bol všestranný cyklista, priekopník dráhovej cyklistiky na Slovensku, tréner a organizátor cyklistických podujatí na Slovensku. Pôsobil v cyklistických oddieloch TJ Rapid Bratislava a Inter Slovnaft Bratislava (sekcia dráhovej cyklistiky).

## Športová kariéra
Karol Menschy začínal svoju športovú kariéru ako pretekár na ceste. V roku 1954 sa zúčastnil historicky prvého ročníka etapových pretekov Okolo Slovenska. Dokonca vyhral ich úvodnú etapu. Neskôr presedlal na dráhu, na ktorej jazdil bodovacie preteky, stíhacie preteky a dokonca si sadol aj do tandemu spoločne s účastníkom olympijských hier 1960 Dušanom Škvareninom. No najviac úspešný bol v disciplíne jazda za motorovým vodičom. Vodiča mu robil Ján Sulanský.

## Tréner a organizátor
V roku 1961 Karol Menschy spoločne s Kamilom Haťapkom spoluzakladal cyklistický oddiel Inter Slovnaft Bratislava. Menschy v rámci oddielu založil sekciu dráhovej cyklistiky, ktorú okrem neho tvorili aj olympionici Dušan Škvarenina a Juraj Miklušica. V rokoch 19621964 sa tento oddiel podieľal na rekonštrukcii Národného velodrómu Vlastimila Ružičku na Ulici odbojárov.

Po skončení aktívnej športovej kariéry sa z neho stal tréner, ale aj nadšený organizátor športových podujatí. Dokonca robil asistenta Kamilovi Haťapkovi pri česko-slovenskej reprezentácii cestných cyklistov. Spoluorganizoval napríklad medzinárodné dráharské preteky Zlatá stuha Slovnaftu, neskôr už ako funkcionár Rapidu Bratislava Veľkú cenu Slovenska v šprinte, Memoriál Dušana Škvareninu, či majstrovstvá Slovenska.

## Úspechy
* 2 x majster Česko-Slovenska v disciplíne *Jazda za motorovým vodičom*
* strieborná medaila z MS 1970 v Leicesteri v cestnej cyklistike z *pretekov (časovka) družstiev na 100 km* - asistent trénera Kamila Haťapku

Na Karola Menschyho počesť sa každoročne poriada memoriál.

## Zaujímavosť
Karol Menschy pôsobil aj ako masér, dokonca aj pri štátnej reprezentácii. Ako masér bol pri cyklistickej reprezentácii aj počas Pretekov mieru v roku 1986, ktoré začínali v Kyjeve krátko po tragickej havárii v jadrovej elektrárni v Černobyli.

## Externé odkazy
* Karol Menschy
* Ašk inter Bratislava
* Celý život na pedáloch
* Postskriptum k radioaktivnímu Černobylu 

Kategória:Slovenskí cyklisti
Kategória:Slovenskí tréneri
Kategória:Osobnosti z Bratislavy
HNTV

**HNTV** alebo **Humenská televízia** je lokálna slovenská televízia v meste Humenné, ktorá vysiela od 25. marca 1993. Prvé skúšobne vysielanie zahájila prenosom zasadnutia mestského zastupiteľstva.

V novembri 1994 televízia dosahovala pokrytie pre takmer 10 tisíc domácností a podobný rozsah dosahuje aj po dvoch desaťročiach. Od marca 2014 je dostupná aj v digitálnej optickej sieti Antik Telecom. 

Televízia vysiela pravidelne vo štvrtok od 18. hodiny, v nasledovnej slučke opakujúcej sa 6x denne v rozsahu 30-40 minút. Vysiela prevažne spravodajstvo z regiónu, politické relácie a informácie z diania v meste Humenné.

## Referencie

Kategória:Televízne stanice na Slovensku
Kategória:Humenné
Kategória:Vzniklo v 1993
TV Prešov

**TV Prešov** bola regionálna slovenská televízia v meste Prešov, ktorá vysielala od mája 2007 do septembra 2011.

Vysielala prevzaté relácie zaniknutej televízie Infokanál Temex, ale aj záznamy zo zasadnutí zastupiteľstva mesta Prešov a Prešovského samosprávneho kraja. Televízia vysielala denne v dvojhodinových blokoch, ktoré boli následne počas dňa reprízované.

V septembri 2011 ju nahradila lokálna televízia TV7. 

## Referencie

TV Prešov
Kategória:Kultúra v Prešove
Kategória:Zaniknuté televízne stanice na Slovensku
Kategória:Vzniklo v 2007
Kategória:Zaniklo v 2011
Edwyn Collins

**Edwyn Stephen Collins** (* 23. august 1959, Edinburgh, Škótsko, Spojené kráľovstvo) je britský hudobník, producent a majiteľ hudobného vydavateľstva. Collins bol hlavný spevák post-punkovej skupiny 80. rokov Orange Juice, ktorej bol aj spoluzakladateľ. Potom, ako sa skupina rozpadla, začal svoju sólovú kariéru. Jeho skladba „A Girl Like You“ z roku 1994 sa stala celosvetovým hitom.

Vo februári 2005 bol Collins hospitalizovaný potom, ako dostal dvojité krvácanie do mozgu, čo mu spôsobilo stratu reči. Následne musel podstúpiť niekoľkomesačnú rehabilitáciu. Collins opäť vo svojej hudobnej kariére pokračoval od roku 2007.

Collins je tiež spoluzakladateľ nezávislého hudobného vydavateľstva Postcard Records. V roku 2009 získal cenu Ivor Novello Award.

## Sólová diskografia
### Albumy
**[[Hope and Despair]]* – Demon, 1989
**[[Hellbent on Compromise]]* – Diablo, 1990
**[[Gorgeous George (album)|Gorgeous George]]* – Setanta, 1994, UK 8. miesto, US 183. miesto
**[[I’m Not Following You]]* – Epic, 1997, UK 55. miesto
**[[Doctor Syntax (album)|Doctor Syntax]]* – Setanta, 2002
**[[A Casual Introduction 1981/2001]]* – Setanta, 2002 (collection of Orange Juice and solo work)
**[[Home Again (album)|Home Again]]* – Heavenly Records, 2007, UK 90. miesto
**[[Losing Sleep (album)|Losing Sleep]]* – Heavenly Records, 2010, UK 54. miesto
**[[Understated (album)|Understated]]* – AED Records, 2013

### Single

## Referencie

## Zdroj

Kategória:Škótski hudobníci
Kategória:Britskí rockoví gitaristi
Kategória:Britskí rockoví speváci
Kategória:Britskí speváci-skladatelia
Kategória:Barytonisti
Kategória:New Wave hudobníci
Kategória:Osobnosti z Edinburghu
Dolina Veľkej hučavy

**Dolina Veľkej hučavy** (, , ) je malá dolina na úpätí Vysokých Tatier. Zavažuje sa z južných zrázov Ostrvy a juhozápadných zrázov Tupej na juh a pretína Cestu Slobody asi  na západ od Vyšných Hágov a smeruje k Štôle. Dlhá je asi . Dolinou preteká potok Veľká hučava, jeho prítokom je Malá hučava, ktorý preteká Dolinou Malej hučavy. Dolinu zo západnej strany od Mengusovskej doliny oddeľuje masív Ostrvy a z východu ju od Štôlskej doliny oddeľuje vrch Klin, ktorý je časťou ramena Tupej.

## Názov
Je odvodený z mena Veľkej hučavy, potoka, ktorý preteká dolinou.

## Turistika
Dolinou prechádza  červeno značená Tatranská magistrála zo Sliezskeho domu do Sedla pod Ostrvou.

## Referencie

## Externé odkazy
*Poloha na turistickej mape  

Kategória:Doliny Vysokých Tatier
Ningaloo Coast

**Ningaloo Coast** je lokalita svetového prírodného dedičstva UNESCO o súhrnnej rozlohe 7 050 km². Zahŕňa ako pevninu polostrova North West Cape, tak vodnú plochu a podmorský svet východného Indického oceánu. 

Nachádza sa približne 1 200 km severne od austrálskeho mest Perth. Toto územie je špecifické tým, že sa tunajší koralový útes Ningaloo (dlhý okolo 250 km) nachádza v bezprostrednej blízkosti kontinentálnej pevniny - v najužšom mieste iba 100 m. Polostrov North West Cape je prevažne tvorený vápencovým krasom so sieťou jaskýň, podzemných riek, jazier a hydrologických kolektorov. 

Pod morskou hladinou bolo zdokumentovaných viac ako 300 druhov koralovcov, cez 700 druhov útesových rýb, približne 650 druhov mäkkýšov, 600 druhov kôrovcov a viac ako 1 000 druhov morských rias. V oblasti žijú rozmanité druhy morských korytnačiek a vyskytujú sa tu aj žraloky obrovské. Počas zimných mesiacov sú tunajšie vody súčasťou migračných trás delfínov, dugongov, rají a veľrýb.

## Galéria

Cape Range National Park DSC04170.JPG|North West Cape
Coral 2.JPG|korál
Whale Shark Ningaloo.jpg|žralok obrovský
Taeniura meyeni ningaloo.jpg|raja


## Referencie


## Iné projekty

## Externé odkazy
*Informácie na naturebase.net 

## Zdroj

Kategória:Lokality Svetového dedičstva v Austrálii
Kategória:Geografia Austrálie
Slovenský pohár vo volejbale žien

**Slovenský pohár vo volejbale žien** je volejbalová pohárová súťaž žien na Slovensku, ktorú organizuje Slovenská volejbalová federácia (SVF). Vznikla v roku 1993 a zúčastňujú sa jej kluby najvyššej slovenskej ligovej súťaže. Najúspešnejším klubom súťaže je VK Slávia EU Bratislava, ktorý v nej zvíťazil 16-krát. Od ročníka 2021/22 nesie súťaž názov *Niké Slovenský pohár ženy*.

Víťaz pohára má právo účasti v pohárových súťažiach CEV.

## Štruktúra súťaže
Súťaž sa hrá vyraďovacím systémom doma a vonku (na odvetu). Samotný finálový zápas sa hrá ako jedno stretnutie.  

## Sezóny a finalisti Slovenského pohára

## Historické štatistiky

## Referencie

## Pozri aj
* Slovenský pohár vo volejbale mužov
* Volejbalová extraliga žien

## Externé odkazy
* Oficiálna stránka Slovenskej volejbalovej federácie 

## Zdroje
* Prehľad víťazov Slovenského pohára na stránke Slovenskej volejbalovej federácie  
* História pohára na stránke súťaže
* Kroniky športu 20032010 

Kategória:Slovenské volejbalové súťaže
Národný park Tongariro

**Národný park Tongariro** bol založený v roku 1887 ako prvý národný park na Novom Zélande. Leží uprostred Severného ostrova a má rozlohu 796 km². Zahŕňa rad sopiek, jedinečných častými erupciami aj ich silou. V parku sú dve z najaktívnejších sopiek na svete (Ngauruhoe a Ruapehu) a rad maorských posvätných miest.

Pre peších návštevníkov i cyklistov sú tu dva okruhy: *Tongariro Northern Circuit* a druhý *Round the Mountain Track*. Po spojení oboch okruhov trvá výprava cca 8 dní.

V roku 1993 bol park zapísaný na zoznam svetového dedičstva UNESCO.

## Fotogaléria

Nothofagus NZ.png|stratovulkán Ruapehu
Mount Tongariro 2003.jpg|stratovulkán Tongariro
MountNgauruhoe.jpg|stratovulkán Ngauruhoe


## Iné projekty

## Externé odkazy
* Department of Conservation: Tongariro National Park 
* ''The Open Earth Project''  

## Zdroj

Kategória:Lokality Svetového dedičstva na Novom Zélande
Tongariro
Národný park Hawaiʻi Volcanoes

**Národný park Hawaiʻi Volcanoes** (, doslova *Národný park Havajské vulkány*) je národný park na ostrove Havaj, na Havajských ostrovoch v USA založený v roku 1916.

V parku sa nachádzajú dva najaktívnejšie vulkány na svete Mauna Loa (4 170 m) a Kilauea (1 247 m), jeden z najmladších vulkánov na Zemi. V parku je možné vidieť vulkanické procesy a porozumieť tak vzniku Havajských ostrovov. Národný park siaha od pobrežia Tichého oceánu až k vrcholu vulkánu Mauna Loa. Krajinu tvoria tropické dažďové lesy a aridné lávové polia.

V roku 1987 bol park zapísaný na zoznam svetového dedičstva UNESCO.

## Referencie

## Iné projekty

## Externé odkazy
* Oficiálna stránka

## Zdroj

Kategória:Národné parky v USA
Kategória:Lokality Svetového dedičstva v USA
Katedrála Premenenia Pána (Cefalù)

**Katedrála Premenenia Pána** () alebo **Katedrála v Cefalù** () je románska katedrála, basilica minor v meste Cefalù, v dnešnej provincii Palermo na Sicílii. Ide o stavbu so zmesou pápežského, islamského, byzantského a normanského románskeho štýlu. V roku 2015 bola zapísaná spolu s arabsko-normanským Palermom a katedrálou v Monreale na zoznam svetového dedičstva UNESCO.

Katedrálu založil v roku 1130 sicílsky kráľ Roger II. Z jeho doby pochádza transept a tabernákulum. Na stavbu kráľa, ktorý mal v úmysle katedrálu využiť ako miesto posledného odpočinku normanských sicílskych kráľov, trochu skromnejšie nadviazali králi z dynastie Staufovcov. V rokoch 11801240 bola postavená hlavná loď katedrály a fasáda. Mozaiky sú zrejme dielom miestnej byzantskej mozaikárskej školy.

## Referencie


## Iné projekty

## Externé odkazy
* Krížová chodba 

## Zdroj

Kategória:Rímskokatolícke kostoly v Taliansku
Cefalù
Kategória:Románske stavby v Taliansku
Kategória:Románske katedrály
Kategória:Lokality Svetového dedičstva v Taliansku
Letisko Edinburgh

**Letisko Edinburgh** (; ; IATA: **EDI**, ICAO: **EGPH**) je medzinárodné civilné letisko, obsluhujúce hlavné mesto Škótska - Edinburgh. Nachádza sa len necelých 10 kilometrov západne od centra mesta. V roku 2016 bolo edinburské letisko počtom cestujúcich na prvom mieste v Škótsku a na šiestom mieste v rámci Spojeného kráľovstva. V roku 2016 ho využilo 12,3 milióna cestujúcich, čo predstavovalo nárast o 1,24 milióna (+11%) oproti roku 2015.

Letisko má dve dráhy a jeden terminál, pracuje tu okolo 2 500 zamestnancov. 

## Dejiny
Prvé letisko (*Turnhouse Aerodrome*) bolo otvorené už v roku 1916 ako najsevernejšia základňa britského letectva cez prvú svetovú vojnu. Prvé komerčné lety začali v druhej polovici 40. rokov 20. storočia. 

## Destinácie
Najfrekventovanejšie britské destinácie z Edinburghu sú: Londýn-Stansted, Londýn-Heathrow, Londýn-Gatwick, Londýn-City, Bristol, Belfast International, Londýn-Luton, Birmingham, Southampton a Belfast City.

Najfrekventovanejšie medzinárodné destinácie sú: Dublin, Amsterdam, Paríž Charles-de-Gaulle, Kodaň, Alicante, Tenerife, Madrid, Malaga, Ženeva a Barcelona.

## Referencie

## Iné projekty

## Externé odkazy
*Rôzne štatistiky britských letísk  

## Zdroj

Edinburgh
Kategória:Doprava v Edinburghu
Majstrovstvá Slovenskej republiky mládeže v šachu

**Majstrovstvá Slovenskej republiky mládeže** sú vrcholom sezóny mladých šachistov na Slovensku. Hráči hrajú vo svojich kategóriách turnaj jednotlivcov švajčiarskym systémom na 9 kôl. Majstrovstvá sú zároveň nominačné podujatia pre reprezentačné akcie v danom roku.

## Miesto konania
* **2006**Brezová pod Bradlom5. marec10. marec 2006
* **2007**Liptovský Mikuláš22.apríl27. apríl 2007
* **2008**Martin17. február23. február 2008
* **2009**Modra3. máj9. máj 2009
* **2010**Ružomberok1. február26. február 2010
* **2011**Sliač31. marec6. apríl 2011
* **2012**Stará Ľubovňa17. marec24. marec 2012
* **2013**Stará Ľubovňa6. marec13. apríl 2013
* **2014**Stará Ľubovňa5. apríl12. apríl 2014
* **2015**Liptovský Mikuláš18. apríl25. apríl 2015
* **2016**Liptovský Mikuláš16. apríl23. apríl 2016
* **2017**Liptovský Mikuláš22. apríl28. apríl 2017
* **2018**Liptovský Mikuláš21. apríl26. apríl 2018

## Najviac medailí

## Poradie najúspešnejších hráčov (2014 - 2018)

Poradie najúspešnejších hráčov podľa partiových bodov na Majstrovstvách Slovenska (2014 - 2018)

## Chlapci do 8 rokov

## Chlapci do 10 rokov

## Chlapci do 12 rokov

## Chlapci do 14 rokov

## Chlapci do 16 rokov

## Chlapci do 18 rokov

## Dievčatá do 8 rokov

## Dievčatá do 10 rokov

## Dievčatá do 12 rokov

## Dievčatá do 14 rokov

## Dievčatá do 16 rokov

## Dievčatá do 18 rokov

## Externé odkazy
* Slovenský šachový zväz
* Chess-Results Slovakia
* Šachový klub Osuské - mládež 
* MSR mládeže 2011 Sliač
* Klub šachových nádejí Bratislava
* MSR mládeže 2017 Tatralandia, Liptovský Mikuláš
* MSR mládeže 2018 Tatralandia, Liptovský Mikuláš

Kategória:Šach na Slovensku
Kategória:Majstrovstvá Slovenska
Chata Baske

**Chata Baske** je turistická horská chata v Strážovských vrchoch, situovaná na rovnomennom vrchu (). Nachádza sa na okraji vrcholovej lúky, v katastrálnom území Slatinky nad Bebravou.

## Dejiny
História chaty siaha do roku 1935, kedy sa členovia ski-klubu z Trenčianskych Teplíc rozhodli postaviť horskú chatu na vrchu Baské. Slávnostné otvorenie vtedajšej „Štúrovej chaty“ sa konalo 28. októbra 1936. Počas druhej svetovej vojny chatu využívali nemeckí vojaci, po ktorých odchode zostala zdevastovaná a bola nutná jej obnova. 

V súčasnosti plní funkciu sezónnej, samoobslužnej turistickej útulne za prítomnosti chatára. Využívanie limituje obmedzené množstvo vody a elektrickej energie, ktorej jediným zdrojom je generátor. K osvetleniu objektu sa používajú petrolejové lampy, vykuruje sa drevom. 

V dvojpodlažnej chate je 22 lôžok, pričom je možné použiť vlastné spacie vaky, spoločenská miestnosť pojme 25 – 30 návštevníkov. 

## Prístup
* po  značke z Trenčianskych Teplíc (3.15 h)
* po  značke z horského sedla pod Homôľkou (3.15 h)
* po  a  značke z Dolnej Poruby (2.15 h)
* po  značke zo Slatinky nad Bebravou

## Referencie

## Pozri aj
* Zoznam horských chát na Slovensku

## Iné projekty

## Zdroj
* Oficiálny web
* Chata na hiking.sk
* Poloha na turistickej mape

Kategória:Horské chaty v Strážovských vrchoch
Kategória:Slatinka nad Bebravou
Gondwana Rainforests of Australia

**Gondwana Rainforests of Australia** (*Gondwanské dažďové pralesy Austrálie*) sú najstaršie dažďové lesy na svete, skupina chránených oblastí v austrálskych štátoch Nový Južný Wales a Queensland. Ročne ich navštívia 2 milióny turistov.

V roku 1987 boli zapísané na zoznam svetového dedičstva UNESCO.

Súhrnná plocha je 3 700 km². Pod ochranou UNESCO je približne 50 rôznych chránených území v 8 skupinách rozprestierajúcich sa medzi mestami Newcastle a Brisbane. Hoci dažďové pralesy pokrývajú približne 0,3% austrálskeho kontinentu, sú domovom približne 50% rastlinných rodov a 30% cicavcov a vtákov tohto kontinentu.

Dažďové lesy v minulosti pokrývali väčšinu kontinentu Gondwana a predstavujú tak jeden z najstarších typov rastlinných biotopov v Austrálii. Dažďové pralesy na východe Austrálie sú obrazne živou spojnicou s historickým vývojom vegetácie na Zemi. Len na málo miestach na Zemi sa vyskytuje toľko rastlín a živočíchov, ktoré sa relatívne nelíšia od svojich predchodcov (dnes vo forme skamenelín). Rastú tu paprade, ihličnany a ďalšie rody primitívnej formy rastlín, ktoré sú spájané so vznikom a rozširovaním kvitnúcich rastlín v období pred viac ako 100 miliónmi rokov. Zo zástupcov flóry možno menovať napr. pabuky, araukárie a eukalypty.

## Galéria

Werrikimbe.jpg|Werrikimbe
Ships Stern Lamington National Park.jpg|Lamington
Toonumbar National Park Murray Scrub January 1995.jpg|Toonumbar
IMAG0310.jpg|Springbrook
Barrington lookout.jpg|Barrington


## Referencie


## Iné projekty

## Externé odkazy
* 
* 

## Zdroj

Kategória:Lokality Svetového dedičstva v Austrálii
Kategória:Geografia Austrálie
Mešita Selimiye (Edirne)

**Mešita Selimiye**, (slovensky tiež **Selimova mešita**, ) je mešita v Edirne vybudovaná v rokoch 1569 - 1575 na príkaz sultána Selima II.. Je dielom najslávnejšieho osmanského staviteľa Mimara Sinana (vlastným menom zrejme *Yusuf Sinan*). Sám Sinan označil túto stavbu ako svoje "majstrovské dielo", ktoré je považované za vrchol osmanskej architektúry. 

Minarety vysoké 83 m majú po troch ochodzoch prístupných cez tri separátne schodištia. Centrálna kupola, ktorá spočíva na ôsmich mohutných stĺpoch, má 31,28 m v priemere. Jej výška je 43,28 m. Svetovo preslávená je mramorová kazateľnica vrátane kachlí. Pri obsadení mesta Edirne ruským vojskom v roku 1878 bola časť kachlíc vytrhaná a odvezená do Ruska. Na mešitu nadväzujú vedľajšie stavby, ktoré sú tiež od Sinana, vďaka ktorým je celé dielo nazývané tiež *Komplex Selimiye*.

V roku 2011 bol celý komplex zapísaný na zoznam svetového dedičstva UNESCO.

## Galéria

File:Salimiye's beauty and grandeur.jpg|Mešita s minaretmi
File:Selimiye Mosque, Dome.jpg|Centrálna kupola
File:Selimiye-Mosque-interior.jpg|Interiér
File:Gravestones-and-museum-at-Selimiye-Mosque.jpg|Náhrobky z osmanskej éry a múzeum neďaleko mešity


## Referencie


## Iné projekty

## Externé odkazy
* Everything about Selimiye Mosque
* Pictures of Selimiye Mosque 
* Architecture of the Selimiye Mosque
* Photographs of the mosque by Dick Osseman

## Zdroj

Kategória:Lokality Svetového dedičstva v Turecku
Kategória:Mešity v Turecku
Kategória:Osmanská architektúra v Turecku
Kategória:Islamská architektúra
Kategória:Objekty nazvané po osobách
Chuašanské skalné maľby

**Chuašanské skalné maľby** (, , slovenský prepis Chua-šan Pi-chua) je rozsiahly súbor skalných malieb v okrese Ning-ming v prefektúre Čchung-cuo autonómnej oblasti Kuang-si v Číne.

Nachádzajú sa na vápencovej skalnej stene s výškou približne 40 metrov a dĺžkou približne 170 metrov na západnom brehu rieky Ming-ťiang, prítoku Cuo-ťiangu v povodí Perlovej rieky. Maľby vytvárané pomocou okru, krvi a gleja vznikali pravdepodobne medzi obdobím bojujúcich štátov a obdobím dynastie Chan, teda od 4. storočia pred Kr. do 2. storočia. 

Od roku 2016 sú zapísané na zozname svetového dedičstva UNESCO.

## Iné projekty

## Externé odkazy
* Huashan Cliff Painting  
* Huashan rock art site in Zuojiang River, Guangxi
* Huashan Cliff Paintings Seen as World's Largest 
* Huashan Mountain Frescos 
* Rock Art in China 

## Zdroj

Kategória:Lokality Svetového dedičstva v Číne
Zámok Eggenberg

**Zámok Eggenberg** je zámok v západnej časti štajerského hlavného mesta Graz. Je jednou z najdôležitejších barokových stavieb v celom Rakúsku a od roku 2010 je spoločne s historickým centrom mesta súčasťou svetového kultúrneho dedičstva UNESCO. 

Okázalý zámok, jeho bohaté vybavenie aj okolité záhrady sú dôkazy moci, ktorú vo svojej dobe najvýznamnejší štajerský šľachtický rod Eggenbergovcov mal. Zámok je majetkom spolkovej krajiny Štajersko a v jeho priestoroch sú umiestnené numizmatické a umelecké zbierky múzea *Universalmuseum Joanneum*.

## Galéria

Exterior Schloss Eggenberg (Eggenberg Castle).jpg|exteriér zámku
Schloss Eggenberg - Innenhof StefanHolzner.JPG|zámocké nádvorie
Schloss Eggenberg, Planetensaal.JPG|strop v Planetensaal
SchlossEggenbergPlanetengarten.jpg|zámocká záhrada


## Iné projekty

## Externé odkazy
* Informationen des Universalmuseum Joanneum zu Schloss Eggenberg 
* Informationen des Universalmuseum Joanneum zur Alten Galerie in Schloss Eggenberg 

## Zdroj

Kategória:Hrady a zámky v Rakúsku
Kategória:Stavby v Grazi
Kategória:Lokality Svetového dedičstva v Rakúsku
Kategória:Numizmatické múzeá
Cefalù

**Cefalù** je menšie mesto v provincii Palermo na severe Sicílie v Taliansku.

Mesto leží na pobreží Tyrrhenského mora, 75 km východne od Palerma a 175 km západne od Messiny. Južne od Cefalù sa rozkladá pohorie sicílskych Apenín, Madonie.

Poloha mesta pod 270 m vysokým útesom *La Rocca* s pevnosťou, historické staré mesto a normanská katedrála z 12. storočia robí z Cefalù jedno z hlavných turistických centier v regióne i na Sicílii.

Hlavnou ulicou v starom meste je *Corso Ruggero*, ktoré vedie až ku katedrále. V meste sa nachádza niekoľko ďalších kostolov a palácov z obdobia od 13. do 18. storočia. Na vrchu *La Rocca* sa potom nachádzajú zvyšky *Dianinho chrámu* z 9. storočia pred Kr. a stredoveké opevnenie *La Rocca di Cefalù*.

## Referencie


## Iné projekty

## Externé odkazy
* Oficiálna stránka
* Museo Mandralisca 

## Zdroj

Kategória:Mestá na Sicílii
Jack David Fischer

**Jack David „2fish“ Fischer** (* 23. január 1974, Louisville, Colorado, USA) je americký astronaut NASA. 

Narodil sa v Louisville v štáte Colorado. Absolvoval Centaurus High School a v roku 1996 získal bakalársky titul na United States Air Force Academy. Magisterský titul získal roku 1998 na Massachusetts Institute of Technology (MIT). V roku 2004 dokončil U.S. Air Force Test Pilot School na Edwards Air Force Base. V súčasnosti je plukovníkom United States Air Force (USAF).

V roku 2009 bol vybraný do skupiny 20. astronautov NASA, ktorí 4. novembra 2011 ukončili základný výcvik. Od tej doby sa pripravujú na dlhodobý pobyt na Medzinárodnej vesmírnej stanici (ISS). V roku 2015 bol menovaný členom Expedície 52 a Expedície 53. V auguste 2016 však predstaviteľ Roskosmosu, Sergej Krikaľov, oznámil, že početnosť posádky ruského segmentu ISS bude od jari 2017 znížená z troch na dvoch kozmonautov. V súvislosti s tým boli posádky plánované na rok 2017 reorganizované a 28. októbra Roskosmos oznámil ich nové zloženie, pričom Jack Fischer bol menovaný do posádky kozmickej lode Sojuz MS-04 (Expedícia 51/52) s veliteľom Fiodorom Jurčichinom so zálohou Sergeja Riazanského a Randolpha Bresnika. Jack Fischer prvýkrát odštartoval do vesmíru 20. apríla 2017. Počas svojho prvého pobytu na Medzinárodnej vesmírnej stanici (ISS) uskutočnil s astronautkou Peggy Whitsonovou aj dva výstupy do otvoreného vesmíru (EVA). Na Zem sa vrátil spolu s veliteľom Sojuzu MS-04, kozmonautom Fiodorom Jurčichinom a astronautkou Peggy Whitsonovou, dňa 3. septembra 2017, kedy návratový modul Sojuzu uskutočnil bezproblémové pristátie v kazašskej stepi neďaleko Džezkazganu. Po prvom lete má na konte 135 dní, 18 hodín a 8 minút strávených vo vesmíre.

Je ženatý a má dve deti.

## Referencie

## Iné projekty

## Externé odkazy
* Astronaut Jack Fischer na stránkach spacefacts.de

## Zdroj

Kategória:Kozmonauti USA
Kategória:Letci USA
Kategória:Osobnosti z Colorada
Dostálek

**Dostálek** je priezvisko, pozri Dostálek (priezvisko), napr.:

* Antonín Dostálek (1882 – 1938), český hudobný skladateľ a klavirista
* Ctibor Dostálek (1928 – 2011), český neurofyziológ
* Jan Dostálek (1883 – 1955), český politik
* Jaroslav Dostálek (1909 – 1996), český rímskokatolícky kňaz
* Richard Dostálek (* 1974), český futbalista

## Pozri aj
* Dostál
Stanislav Dostál

**Stanislav Dostál** môže byť:

* český futbalista (* 1963), pozri Stanislav Dostál (1963)
* český futbalista (* 1991), pozri Stanislav Dostál (1991)

Dostál, Stanislav
Ševčenko (priezvisko)

**Ševčenko** () je rozšírené ukrajinské priezvisko. Je odvodené od slova *švec* () s významom „*[[obuvníctvo|obuvník]]*“.

Na Slovensku je veľmi zriedkavé, s najväčším výskytom v Galante. V Česku sa najviac vyskytuje v Prahe.

## Známi nositelia
Pozri v článku Ševčenko.

## Galéria

Súbor:Andriy Shevchenko 2015.jpg|Andrij Mykolajovyč Ševčenko (* 1976), ukrajinský futbalista a politik
Súbor:Andriy V Shevchenko.jpg|Andrij Vitalijovyč Ševčenko (* 1976), ukrajinský novinár, politik a diplomat
Súbor:Шевченко Ігор Анатолійович.jpg|Ihor Anatalijovyč Ševčenko (* 1971), ukrajinský politik
Súbor:Mykyta Shevchenko.jpg|Mykyta Ruslanovyč Ševčenko (* 1993), ukrajinský futbalový brankár
Súbor:Олександр Шевченко.jpg|Olexandr Leonidovyč Ševčenko (* 1971), ukrajinský politik
Súbor:1851 - 1853 - Shevchenko - Selfportrait - photocopy -.jpg|Taras Hryhorovyč Ševčenko (1814 – 1861), ukrajinský spisovateľ, maliar a národný buditeľ
Súbor:SHEVCHENKO Valentina Tour de Ski 2010.jpg|Valentyna Jevhenivna Ševčenková (* 1975), ukrajinská bežkyňa na lyžiach


## Pozri aj
* Ševc (priezvisko)
* Ševčuk (priezvisko)
* Ševčík (priezvisko)

Kategória:Ukrajinské priezviská
Kategória:Priezviská v Česku
Kategória:Priezviská v Lotyšsku
Kategória:Priezviská v Rusku
Kategória:Priezviská na Slovensku
Kategória:Priezviská na Ukrajine
Mini-ITX

[náhľad|Alix.1C Mini- ITX s procesorom [AMD Geode LX ​​800, CompactFlash, miniPCI, PCI sloty, 44pinové rozhranie IDE a 256MB RAM]]

**Mini-ITX** je v informatike označenie pre základnú dosku počítača s rozmermi 17 × 17 cm, ktorá bola vyvinutá firmou VIA Technologies. Mini-ITX je o niečo menší, než microATX. Mini-ITX dosky sú často pasívne chladené, čo z nich vďaka nízkej spotrebe energie robí vhodné produkty pre PC systémy domáceho kina, kde hluk ventilátora môže rušiť. Sú často používané v SFF systémoch (*small form factor*).

## História vzniku
Zásluhu na vzniku formátu Mini-ITX má spoločnosť VIA Technologies, ktorá následne prišla s ešte menšími Nano-ITX a Pico-ITX. Základné dosky formátu Mini-ITX majú rozmery 170x170 mm, čo dnes stačí na to, aby sa na ne zmestili plnohodnotné desktopové moduly DIMM, desktopové procesory a dokonca zostane aj miesto pre moderné slot PCI Express 16x. Teoreticky možno teda pomocou Mini-ITX postaviť plnohodnotný počítač. V praxi sú však isté obmedzenia.

Spoločnosť VIA ako tretí, ale doteraz "živý" výrobca procesorov x86 sa už dlho nesnaží konkurovať spoločnostiam AMD a Intel na poli výkonu. Vydala sa naopak cestou vysokej integrácie, odolnosti a nízkej spotreby, čo sú kvality hodiace sa v priemyselnom odvetví, ale používateľov v domácnostiach svojím výkonom príliš neohromí. Pre bežného užívateľa sú tieto dosky však drahé, aj keď sa objavujú alternatívne riešenia, ako napríklad barebone MSI Axis 700 Lite založený na procesore VIA C7.

Zariadenia do domácností priniesla firma Intel a tradiční výrobcovia základných dosiek (Asus a MSI) v podobe desktopových verzií netbookov, napríklad malé počítače Eee a Wind zvané nettopy, založené na procesoroch Atom.

Firma NVIDIA odhalila slabinu platformy Atom v nízkom výkone grafického čipu a pripravila ION a následne ION 2, ktorý dokáže prehrávať video vo Full HD, a využiť malé nettopy ako HTPC, teda domáce multimediálne PC. Nehodí sa však ako hlavný domáci či osobný počítač, kde sa uplatnili základné dosky formátu Mini-ITX, ktoré poskytujú tri dôležité prvky: socket pre desktopový procesor, slot PCI Express pre prípadnú grafickú kartu a sloty DIMM pre pamäti, aj keď tu dnes bohato stačí aj mobilná verzia SO-DIMM. 

V tejto oblasti je úspešná firma ZOTAC, ale svojich zástupcov majú tiež firmy Intel, Asus alebo Gigabyte. Cena je primeraná, pretože formát Mini-ITX už nie je exkluzívna, a je možné vybrať medzi modelmi pre sockety AMD AM3, Intel LGA 775, LGA 1156 aj LGA 1155. Ponúkané sú aj dosky formátu Mini-DTX, ktorého výhoda je, že sa na neho zmestia dva sloty, ale za cenu väčších rozmerov.

## Zdroj

Kategória:Matičná doska
Almadén

**Almadén** je španielska obec nachádzajúca sa v provincii Ciudad Real v regióne Kastília-La Mancha, 210 km juhozápadne od Madridu v pohorí Sierra Morena. 

V okolí mesta sa nachádzajú bane rudy cinabaritu, ktorý sa tu ťažil už v čase antického Grécka a Rímu. 

Spoločne so slovinským mestom Idrija je od roku 2012 zapísané na zoznam svetového dedičstva UNESCO.

## Galéria

file:Almadén en verde y gris.jpg|Almadén
File:Almadén (RPS 21-07-2012) Real Hospital de Mineros de San Rafael, fachada.jpg|priečelie nemocnice


## Iné projekty

## Externé odkazy
* Dejiny a gastronómia Almadénu
* Betreiber des Endlagers und des Museums
* Chapter on convict labor at mines

## Zdroj

Kategória:Lokality Svetového dedičstva v Španielsku
Kategória:Obce v Španielsku
Dostálek (priezvisko)

**Dostálek** je české priezvisko. Najčastejšie je (s výrazným odstupom) v Uherskom Hradišti, potom v mestách Žamberk, Praha, Zlín a Hradec Králové.

## Známi nositelia
Pozri v článku Dostálek.

## Galéria

Jan Dostálek.jpg| Jan Dostálek (1883 – 1955), český politik
Richard Dostálek.jpg| Richard Dostálek (* 1974), český futbalista


## Pozri aj
* Dostál (priezvisko)

Kategória:České priezviská
Kategória:Priezviská v Česku
Kategória:Priezviská na Slovensku
Dolmeny v Antequere

**Dolmeny v Antequere** sú dolmeny Menga, Viera a Tholos de El Romeral v Andalúzii v španielskej provincii Malaga,  meste Antequera.

Tieto monumenty, postavené v období neolitu a doby bronzovej z veľkých kamenných blokov, sú tvorené vnútornou komorou so strechou z veľkých kamenných prekladov či formou falošnej kupoly. Stavby slúžili ako pohrebisko a sú jedným z najvýznamnejších stavebných diel európskeho praveku a príkladov megalitickej architektúry.

V roku 2016 boli spoločne s prírodnými pamiatkami, vápencovou skalou Peña de los Enamorados a krasovým pohorím Torcal de Antequera, zapísané na zoznam svetového dedičstva UNESCO.

## Galéria

Dolmen_de_Menga_01.jpg|dolmen Menga
Antequera_dolmen_Viera_1.jpg|dolmen Viera
Tholos_de_El_Romeral_06.jpg|Tholos de El Romeral
Peña_de_los_Enamorados_Antequera.jpg|Peña de los Enamorados
Rocks El Torcal de Antequera karst 7 Andalusia Spain.jpg|El Torcal de Antequera


## Referencie


## Iné projekty

## Externé odkazy
* Presentation of the Antequera Dolmens Site on the website of the Ministry of Culture Junta de Andalucía
* World Heritage Sites in Andalusia

## Zdroj
* 
* Oficiálna stránka UNESCO

Kategória:Megality
Kategória:Lokality Svetového dedičstva v Španielsku
Základná škola (Bratislava, Vrútocká 58)

**Základná škola Vrútocká 58** je základná škola na Vrútockej ulici, Bratislava – mestská časť Ružinov, miestna časť Trnávka.

## Externé odkazy

* Oficiálna webstránky

Kategória:Základné školy v Bratislave
Kategória:Ružinov
Základná škola (Bratislava, Ružová dolina 29)

**Základná škola Ružová dolina 29** je základná škola v Ružovej doline, Bratislava - mestská časť Ružinov, miestna časť Nivy.

## Referencie

## Externé odkazy
*Oficiálne webstránky

Kategória:Základné školy v Bratislave
Kategória:Ružinov
Základná škola (Bratislava, Ostredková 14)

**Základná škola SNP Ostredková 14** je základná škola na Ostredkovej ulici, Bratislava – mestská časť Ružinov, miestna časť Ostredky.

V roku 2013 z 85 základných škôl v Bratislave bola na 19. mieste, hodnotili sa výsledky žiakov 9. ročníka z matematiky a slovenčiny.

V roku 2023 sa ku škole dostavala nová budova s triedami a telocvičňou.

## Referencie

## Externé odkazy

* Oficiálne webstránky

Kategória:Základné školy v Bratislave
Kategória:Ružinov
Základná škola Pavla Marcelyho

**Základná škola Pavla Marcelyho** je základná škola na Drieňovej ulici 16, na sídlisku Štrkovec v mestskej časti Ružinov v Bratislave.

V škole sa prvú sobotu v mesiaci konajú „Family Friendly“ burzy odevov a drobných vecí spojené s kultúrnym programom.

## Referencie

## Externé odkazy

* Oficiálne webstránky

Kategória:Základné školy v Bratislave
Kategória:Ružinov